ຫົວໜ້າກີລາໂຊມາເລຍ ເສຍຊີວິດ ໃນການໂຈມຕີ ຂອງກຸ່ມອາລຊາບັບ (ເບິ່ງສະໄລດ໌) 
ການ​ໂຈ​ມຕີ​ເມື່ອ​ວັນ​ພຸດ​ວານ​ນີ້ ​ຢູ່​ທີ່ໂຮງ​ມະຫໍລະສົບ​ແຫ່ງຊາດ ​ໄດ້ສັງຫານຢ່າງ​ໜ້ອຍ 10 ຄົນ ​ໂຮມ​ທັງ​ຫົວໜ້າ​ກີລາ​ບານ​ເຕະ ​ ແລະໂອ​ລິ​ມປິກ.
ກຸ່ມຫົວຮຸນແຮງ al-Shabab ໄດ້ຍອມຮັບເອົາຄວາມຜິດຊອບຕໍ່ເຫດການວາງລະເບີດສະ ລະຊີບຢູ່ໃນເມືອງຫລວງຂອງໂຊມາເລຍ ທີ່ໄດ້ສັງຫານຢ່າງໜ້ອຍ 10 ຄົນ ໂຮມທັງບັນດາ ຫົວໜ້າກີລາບານເຕະ ແລະໂອລິມປິກ ຂອງປະເທດນໍານັ້ນ ເຫດການໂຈມຕີເມື່ອວັນພຸດວານນີ້ ເກີດຂຶ້ນຢູ່ທີ່ ໂຮງມະຫໍລະສົບແຫ່ງ ຊາດທີ່ຫາກໍເປີດ ຄືນໃໝ່ໆ ໃນເມືອງຫລວງໂມກາດີສຊຸ ຂອງໂຊມາເລຍ ທີ່ໄດ້ເປັນສັນຍະລັກຂອງການຜັກ ດັນກ້າວໄປໜ້າ ເພື່ອຟື້ນຄວາມໝັ້ນຄົງແລະສະຖຽນລະພາບ ລຸນຫລັງຄວາມວຸ້ນວາຍທີ່ມີ ມາໄດ້ຫລາຍກວ່າ 20 ປີ ບັນດາເຈົ້າໜ້າທີ່ກ່າວວ່າ ແມ່ຍິງຄົນນຶ່ງໄດ້ລະເບີດຕົນເອງ ໃນຂະນະທີ່ນາຍົກລັດຖະມົນຕີ Abdiweli Mohamed Ali ກ່າວຄໍາປາໄສຕໍ່ຝຸງຊົນ ທີ່ໄປເຕົ້າໂຮມກັນເພື່ອສະເຫລີມສະ ຫລອງວັນຄົບຮອບນຶ່ງປີຂອງສະຖານີໂທລະພາບແຫ່ງຊາດຂອງໂຊມາເລຍ ທ່ານນາຍົກລັດຖະມົນຕີບໍ່ໄດ້ຮັບອັນຕະລາຍໃດໆ ແຕ່ສະຫະພັນແຫ່ງຊາດຂອງພວກນັກ ຂ່າວໂຊມາເລຍ ຫລື NUSOJ ກ່າວວ່າມີນັກຂ່າວຢ່າງໜ້ອຍເຈັດຄົນໄດ້ຮັບບາດເຈັບ ທ່ານ Omar Faruk Osman ເລຂາທິການໃຫຍ່ຂອງ NUSOJ ໄດ້ປະນາມການໂຈມຕີນັ້ນ ໂດຍກ່າວວ່າ ການໂຈມຕີໄດ້ແນເປົ້າໝາຍໂດຍກົງໃສ່ວົງການສື່ມວນຊົນແລະພວກນັກຂ່າວ ເພາະວ່າການເຕົ້າໂຮມກັນຄັ້ງນີ້ ແມ່ນເປັນພິທີການຂອງວົງການສື່ມວນຊົນໂດຍສະເພາະ ນັກຂ່າວວີໂອເອຄົນນຶ່ງ ບັນທຶກພາບການລະເບີດໄດ້ທັນ ນາຍົກລັດຖະມົນຕີໄດ້ຢືນຢັນຕໍ່ວີໂອເອໃນເວລາຕໍ່ມາວ່າ ແມ່ຍິງຄົນນຶ່ງ ເປັນຜູ້ວາງລະເບີດ ແລະເອີ້ນການວາງລະເບີດຖືຄັ້ງນີ້ ວ່າເປັນການ ປະຕິບັດກໍ່ການຮ້າຍຂອງກຸ່ມ ອາລຊາບັບ ເຫດການລະເບີດດັ່ງກ່າວໄດ້ສັງຫານຫົວໜ້າກໍາມະການກີລາໂອລິມປິກ ທ່ານ Adan Haji Yabarow Wiish ແລະທ່ານ Said Mohamed Nur ຫົວໜ້າສະຫະພັນບານເຕະ